CELEX: 32013R0638
Language: sk
Date: 2013-07-02 00:00:00
Title: Nariadenie Komisie (EÚ) č. 638/2013 z  2. júla 2013 , ktorým sa končí prešetrovanie týkajúce sa možného obchádzania antidumpingových opatrení uložených nariadením Rady (ES) č. 925/2009 na dovoz určitých hliníkových fólií s pôvodom v Čínskej ľudovej republike prostredníctvom dovozu určitých hliníkových fólií v nežíhaných rolkách so šírkou presahujúcou 650 mm s pôvodom v Čínskej ľudovej republike

3.7.2013   
            
            
               SK
            
            
               Úradný vestník Európskej únie
            
            
               L 184/1
            
         NARIADENIE KOMISIE (EÚ) č. 638/2013
   z 2. júla 2013,
   ktorým sa končí prešetrovanie týkajúce sa možného obchádzania antidumpingových opatrení uložených nariadením Rady (ES) č. 925/2009 na dovoz určitých hliníkových fólií s pôvodom v Čínskej ľudovej republike prostredníctvom dovozu určitých hliníkových fólií v nežíhaných rolkách so šírkou presahujúcou 650 mm s pôvodom v Čínskej ľudovej republike
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1225/2009 z 30. novembra 2009 o ochrane pred dumpingovými dovozmi z krajín, ktoré nie sú členmi Európskeho spoločenstva (1) (ďalej len „základné nariadenie“), a najmä na jeho článok 9 ods. 2 a článok 13 ods. 3,
   po porade s poradným výborom,
   keďže:
   1.   POSTUP
   
   
               (1)
            
            
               Nariadením (ES) č. 925/2009 (2) Rada uložila konečné antidumpingové clo na dovoz určitých hliníkových fólií s pôvodom inter alia v Čínskej ľudovej republike (ďalej len „ČĽR“) [ďalej len „existujúce opatrenia“].
            
         
               (2)
            
            
               Dňa 24. septembra 2012 Európska komisia (ďalej len „Komisia“) prijala žiadosť podľa článku 13 ods. 3 a článku 14 ods. 5 základného nariadenia, aby prešetrila možné obchádzanie existujúcich opatrení a aby zaviedla registráciu dovozu hliníkových fólií s hrúbkou najmenej 0,008 mm a najviac 0,018 mm, bez podložky, valcovaných, ale ďalej už neupravených, dodávaných v nežíhaných rolkách so šírkou nepresahujúcou 650 mm a s hmotnosťou presahujúcou 10 kilogramov, v súčasnosti zatriedených do číselného znaku KN ex 7607 11 19 (kód TARIC 7607111920), s pôvodom v Čínskej ľudovej republike (ďalej len „výrobok, ktorý je predmetom prešetrovania“).
            
         
               (3)
            
            
               Žiadosť podali spoločnosti Symetal SA, Eurofoil Luxembourg SA, Alcomet a Hydro Aluminium Rolled Products GmbH, štyria výrobcovia hliníkových fólií v Únii.
            
         
               (4)
            
            
               Žiadosť obsahovala prima facie dôkazy o tom, že existujúce opatrenia sa obchádzajú dovozom výrobku, ktorý je predmetom prešetrovania, a jeho následnou premenou na hliníkové fólie v rolkách so šírkou nepresahujúcou 650 mm, čo je výrobok, ktorý podlieha existujúcim opatreniam.
            
         
               (5)
            
            
               Podľa článku 13 ods. 3 a článku 14 ods. 5 základného nariadenia Komisia po konzultácii s poradným výborom začala prostredníctvom nariadenia (EÚ) č. 973/2012 (3) prešetrovanie a nariadila colným orgánom registrovať dovoz výrobku, ktorý je predmetom prešetrovania.
            
         
               (6)
            
            
               Deviatim vyvážajúcim výrobcom a orgánom v ČĽR boli poslané dotazníky. Žiadny z vyvážajúcich výrobcov ani orgánov v ČĽR sa neprihlásil a nepredložil odpovede na dotazník. Dotazníky boli zaslané aj šestnástim dovozcom v Únii. Len jeden dovozca sa prihlásil, avšak nepredložil odpovede na dotazník.
            
         2.   STIAHNUTIE ŽIADOSTI A UKONČENIE PREŠETROVANIA
   
   
               (7)
            
            
               Listami z 3. a 4. apríla 2013 zaslanými Komisii uvedení štyria výrobcovia v Únii formálne stiahli svoju žiadosť o prešetrenie možného obchádzania existujúcich opatrení.
            
         
               (8)
            
            
               Podľa článku 9 ods. 1 a článku 13 ods. 3 základného nariadenia možno prešetrovanie ukončiť, ak bol podnet stiahnutý, okrem prípadu, keď by takéto ukončenie nebolo v záujme Únie.
            
         
               (9)
            
            
               Komisia dospela k názoru, že toto prešetrovanie by sa malo ukončiť, pretože pri prešetrovaní nevyšli najavo žiadne skutočnosti svedčiace o tom, že by takéto ukončenie nebolo v záujme Únie. Zainteresované strany boli náležite informované a dostali možnosť vyjadriť svoje pripomienky. Neboli predložené žiadne pripomienky, ktoré by naznačovali, že by takéto ukončenie nebolo v záujme Únie.
            
         
               (10)
            
            
               Komisia sa preto nazdáva, že prešetrovanie týkajúce sa možného obchádzania antidumpingových opatrení uložených na dovoz určitých hliníkových fólií s pôvodom v Čínskej ľudovej republike prostredníctvom dovozu určitých hliníkových fólií dodávaných v nežíhaných rolkách so šírkou presahujúcou 650 mm s pôvodom v Čínskej ľudovej republike by sa malo ukončiť.
            
         
               (11)
            
            
               Registrácia dovozu výrobku, ktorý je predmetom prešetrovania, ktorá sa už zaviedla nariadením (EÚ) č. 973/2012, by sa preto mala ukončiť a nariadenie (EÚ) č. 973/2012 by sa malo zrušiť,
            
         PRIJALA TOTO NARIADENIE:
   Článok 1
   Prešetrovanie začaté nariadením (EÚ) č. 973/2012 týkajúce sa možného obchádzania antidumpingových opatrení uložených nariadením (ES) č. 925/2009 na dovoz určitých hliníkových fólií s pôvodom v Čínskej ľudovej republike prostredníctvom dovozu hliníkových fólií s hrúbkou najmenej 0,008 mm a najviac 0,018 mm, bez podložky, valcovaných, ale ďalej už neupravených, dodávaných v žíhaných rolkách so šírkou nepresahujúcou 650 mm a s hmotnosťou presahujúcou 10 kilogramov, v súčasnosti zatriedených do číselného znaku KN ex 7607 11 19 (kód TARIC 7607111920), s pôvodom v Čínskej ľudovej republike sa týmto ukončuje.
   Článok 2
   Colné orgány ukončia registráciu dovozu zavedenú v súlade s článkom 2 nariadenia (EÚ) č. 973/2012.
   Článok 3
   Nariadenie (EÚ) č. 973/2012 sa týmto zrušuje.
   Článok 4
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 2. júla 2013
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 343, 22.12.2009, s. 51.
   
      (2)  Ú. v. EÚ L 262, 6.10.2009, s. 1.
   
      (3)  Ú. v. EÚ L 293, 23.10.2012, s. 28.